
ŠAKIŲ RAJONO SAVIVALDYBĖS  TARYBA

SPRENDIMAS

Dėl Kudirkos Naumiesčio Vinco Kudirkos gimnazijos ikimokyklinio ugdymo skyriaus „Linelis“ darbo vasaros laikotarpiu
2010 m. gegužės 27 d. Nr.T-161
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 4 d., Švietimo įstatymo (Žin., 1991, Nr.23-593; 2003, Nr.63-2853) 60 str. 1 d. 2 p.  ir atsižvelgdama į Kudirkos Naumiesčio Vinco Kudirkos gimnazijos direktoriaus 2010 m. gegužės 12 d. prašymą Nr. VS-179 „Dėl ikimokyklinio ugdymo skyrių darbo vasaros laikotarpiu“ bei siekdama ekonomiškiau naudoti biudžeto lėšas,              n u s p r e n d ž i a:

           
1. Leisti nevykdyti ikimokyklinio ugdymo programos nuo 2010 m. liepos 1 d. iki 2010 m. rugpjūčio 31 d. Kudirkos Naumiesčio Vinco Kudirkos gimnazijos ikimokyklinio  ugdymo skyriui „Linelis“.

           
2. Įpareigoti Kudirkos Naumiesčio Vinco Kudirkos gimnazijos direktorių Romą Eikevičių:                                                              

           
2.1. informuoti  Kudirkos Naumiesčio Vinco Kudirkos gimnazijos ikimokyklinio ugdymo skyriaus „Linelis“ bendruomenės narius apie ikimokyklinio ugdymo įstaigos darbą vasaros mėnesiais;
           
2.2. palikti dirbti įstaigos vadovo nuožiūra reikalingus darbuotojus, kad įstaiga būtų tinkamai parengta naujiems mokslo metams.

 Meras                                                                      



  Juozas Bertašius

